CELEX: 32017D1402
Language: fi
Date: 2017-07-28 00:00:00
Title: Komission täytäntöönpanopäätös (EU) 2017/1402, annettu 28 päivänä heinäkuuta 2017, BMW AG:n tyhjäkäyntirullaustoiminnon hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla (ETA:n kannalta merkityksellinen teksti. )

29.7.2017   
            
            
               FI
            
            
               Euroopan unionin virallinen lehti
            
            
               L 199/14
            
         KOMISSION TÄYTÄNTÖÖNPANOPÄÄTÖS (EU) 2017/1402,
   annettu 28 päivänä heinäkuuta 2017,
   BMW AG:n tyhjäkäyntirullaustoiminnon hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon päästönormien asettamisesta uusille henkilöautoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi 23 päivänä huhtikuuta 2009 annetun Euroopan parlamentin ja neuvoston asetuksen (EY) N:o 443/2009 (1) ja erityisesti sen 12 artiklan 4 kohdan,
   ottaa huomioon henkilöautojen hiilidioksidipäästöjä vähentävien innovatiivisten teknologioiden hyväksymis- ja sertifiointimenettelystä Euroopan parlamentin ja neuvoston asetuksen (EY) N:o 443/2009 mukaisesti 25 päivänä heinäkuuta 2011 annetun komission täytäntöönpanoasetuksen (EU) N:o 725/2011 (2) ja erityisesti sen 10 artiklan 2 kohdan,
   sekä katsoo seuraavaa:
   
               (1)
            
            
               Valmistaja BMW AG, jäljempänä ’hakija’, toimitti 23 päivänä kesäkuuta 2016 hakemuksen tyhjäkäyntirullaustoiminnon hyväksymiseksi ekoinnovatiiviseksi teknologiaksi. Hakemuksen vaatimustenmukaisuutta arvioitiin täytäntöönpanoasetuksen (EU) N:o 725/2011 4 artiklan mukaisesti. Hakemuksen todettiin olevan täydellinen.
            
         
               (2)
            
            
               Hakemusta on arvioitu asetuksen (EY) N:o 443/2009 12 artiklan, täytäntöönpanoasetuksen (EU) N:o 725/2011 ja asiakirjan ”Technical Guidelines for the preparation of applications for the approval of innovative technologies pursuant to Regulation (EC) No 443/2009” (3) mukaisesti. Teknologian monimutkaisuuden vuoksi arviointiaikaa on täytäntöönpanoasetuksen (EU) N:o 725/2011 10 artiklan 4 kohdan mukaisesti jatkettu viidellä kuukaudella eli 23 päivään elokuuta 2017 asti.
            
         
               (3)
            
            
               Hakemus koskee BMW AG:n ”tyhjäkäyntirullaustoimintoa”, jota käytetään BMW:n M1-luokan ajoneuvoissa, joissa on tavanomainen voimalinja ja automaattivaihteisto. Tämän innovatiivisen teknologian perusperiaate on kytkeä polttomoottori irti voimansiirrosta ja estää moottorin jarrutuksesta aiheutuva vauhdin hidastuminen. Toiminnon on määrä kytkeytyä päälle automaattisesti pääajotilassa, joka valikoituu automaattisesti, kun ajoneuvo käynnistetään. Rullauksella voidaan näin lisätä liikkuvan ajoneuvon vierintämatkaa tilanteissa, joissa käyttövoimaa ei tarvita lainkaan tai nopeaa hidastumista ei tarvita. Rullauksen aikana ajoneuvon kineettinen energia ja potentiaalienergia käytetään suoraan ajovastuksen voittamiseen, mikä vähentää polttoaineen kulutusta. Hidastuvuuden vähentämiseksi moottori kytketään irti voimansiirrosta vapauttamalla kytkin. Automaattivaihteiston ohjauslaite hoitaa tämän automaattisesti. Rullausvaiheiden aikana moottori käy tyhjäkäyntinopeudella (”tyhjäkäyntirullaus”).
            
         
               (4)
            
            
               Komissio hyväksyi täytäntöönpanopäätöksellä (EU) 2015/1132 (4) Porsche AG:n hakemuksen, joka koskee Porschen S-sarjan M1-ajoneuvoihin (sport coupé) tarkoitettua rullaustoimintoa. BMW AG:n hakemus koskee tyhjäkäyntirullaustoimintoa, jota on tarkoitus käyttää BMW:n M1-luokan ajoneuvoissa, joissa on tavanomainen voimalinja ja automaattivaihteisto.
            
         
               (5)
            
            
               Hakija on tyhjäkäyntirullaustoiminnolla saatavien hiilidioksidipäästövähennysten testaamiseksi toimittanut hiilidioksidipäästövähennysten testimenetelmän, johon kuuluu muunnettu NEDC-testisykli, jossa ajoneuvon on mahdollista rullata. Jotta voidaan vertailla ajoneuvoa, johon on asennettu tyhjäkäyntirullaustoiminto, ja verrokkiajoneuvoa, johon sitä ei ole asennettu, jossa se ei ole saatavilla pääajotilassa tai jossa se on kytketty pois päältä testausta varten, molempien ajoneuvojen testauksessa olisi käytettävä samaa muunnettua NEDC-testisykliä. Koska verrokkiajoneuvolla on vaikea noudattaa muunnetun NEDC-testisyklin nopeuskäyrää, verrokkiajoneuvon testi suoritetaan NEDC-kuumakäynnistystestin standardin mukaisesti niin, että muunnetut olosuhteet otetaan huomioon hiilidioksidipäästövähennystä laskettaessa sovellettavalla muuntotekijällä. Muuntotekijä määritetään ajoneuvokohtaisesti, ja se liittyy pääasiassa voimalinjan laitteistokokoonpanoon. Aiempien tutkimusten mukaan muuntotekijän arvo näyttäisi olevan 0,96–0,99. Hakija on pyytänyt, että muuntotekijä asetettaisiin tasolle 0,98. Komissio toteaa kuitenkin, ettei hakija ole esittänyt riittävää näyttöä sen perustelemiseksi, että muuntotekijä olisi suurempi kuin 0,96. Tämän vuoksi katsotaan aiheelliseksi säilyttää muuntotekijä todetun vaihtelualueen pienemmässä päässä, eli arvossa 0,960, jotta se on linjassa täytäntöönpanopäätöksessä (EU) 2015/1132 määritetyn muuntokertoimen kanssa.
            
         
               (6)
            
            
               Hiilidioksidipäästövähennyksen määrittelyssä keskeinen tekijä on se ajoneuvon kulkeman matkan osuus, jonka aikana rullaustoiminto on päälle kytkettynä, kun otetaan huomioon, että rullaustoiminto voidaan kytkeä pois päältä muissa ajotiloissa kuin pääajotilassa. Hakija on ehdottanut käyttötekijää 0,7, joka suhteuttaa todellisissa ajo-olosuhteissa suoritettujen testien rullausolosuhteissa kuljetun matkan ja muunnetuissa NEDC-olosuhteissa rullaustoiminnolla kuljetun matkan. Ehdotettu käyttötekijä esitettiin kuitenkin parhaan tapauksen arvoksi ilman vankkaa tausta-analyysiä. Lisänanalyysin perusteella ja ottaen huomioon täytäntöönpanopäätöstä (EU) 2015/1132 varten tehty analyysi on aiheellista harkita varovaisempaa käyttötekijää, joka on 0,62.
            
         
               (7)
            
            
               BMW AG suoritti tapaustutkimuksen kahdella ajoneuvolla, joissa tyhjäkäyntirullausteknologia oli kytkettynä päälle siihen asti, kun nopeus oli 40 km/h. Koska tulevaisuudessa on tarkoitus valmistaa BMW:n malleja, jotka rullaavat siihen asti, kun nopeus on 15 km/h, hakija on ehdottanut analyyttistä menetelmää, joka kattaisi myös tämän pitemmän rullauksen päällekytkentäajan. Hakija ei kuitenkaan ole analysoinut sitä, miten pitempi rullausaika vaikuttaa käyttötekijään. Tästä syystä on aiheellista olettaa, että rullaustoiminto on kytkettynä päälle vähintään nopeuteen 40 km/h asti.
            
         
               (8)
            
            
               Hakemuksen tiedot osoittavat, että ainakin toinen tapaustutkimuksessa mukana olleista kahdesta autosta täytti täytäntöönpanoasetuksen (EU) N:o 725/2011 2 ja 4 artiklassa määritellyt edellytykset ja asetuksen (EY) N:o 443/2009 12 artiklassa tarkoitetut perusteet. Hakemuksen tukena on lisäksi todentamisraportti, jonka on laatinut riippumaton ja sertifioitu elin täytäntöönpanoasetuksen (EU) N:o 725/2011 7 artiklan mukaisesti.
            
         
               (9)
            
            
               Nyt käsiteltävänä olevan hakemuksen mukana toimitettujen tietojen perusteella, ja ottaen huomioon Porsche AG:n rullaustoiminnon hyväksymistä koskevan hakemuksen arvioinnista täytäntöönpanopäätöksen (EU) 2015/1132 yhteydessä saatu kokemus, on esitetty riittävästi näyttöä siitä, että BMW:n tyhjäkäyntirullaustoiminto voi vähentää tietyissä BMW:n ajoneuvoissa hiilidioksidipäästöjä vähintään 1 g CO2/km täytäntöönpanoasetuksen (EU) N:o 725/2011 9 artiklan mukaisesti. Sen vuoksi tyyppihyväksyntäviranomaisen on tarpeen varmistaa, että täytäntöönpanoasetuksen (EU) N:o 725/2011 9 artiklassa määritetty kynnysarvo eli 1 g CO2/km täyttyy, kun hiilidioksidivähennyksiä sertifioidaan BMW:n ajoneuvoissa, joihin on asennettu tyhjäkäyntirullaustoiminto.
            
         
               (10)
            
            
               Tätä taustaa vasten komissio katsoo, ettei kyseessä olevan innovatiivisen teknologian hyväksymistä pitäisi vastustaa.
            
         
               (11)
            
            
               Jotta tyhjäkäyntirullaustoiminnon avulla saavutetut hiilidioksidipäästövähennykset voidaan sertifioida, BMW AG:n olisi toimitettava tyyppihyväksyntäviranomaiselle sertifiointihakemuksen liitteenä riippumattoman ja sertifioidun elimen antama todentamisraportti, jossa vahvistetaan, että tyhjäkäyntirullaustoiminnolla varustettu ajoneuvo täyttää tässä päätöksessä täsmennetyt edellytykset.
            
         
               (12)
            
            
               Euroopan parlamentin ja neuvoston direktiivin 2007/46/EY (5) liitteiden I, VIII ja IX mukaisissa asiaa koskevissa tyyppihyväksyntäasiakirjoissa käytettäväksi tarkoitetun yleisen ekoinnovaatiokoodin määrittämiseksi olisi määritettävä yksittäinen innovatiivisen teknologian koodi,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksyminen
   Hyväksytään BMW AG:n tyhjäkäyntirullaustoiminto, jäljempänä ’BMW:n tyhjäkäyntirullaustoiminto’, asetuksen (EY) N:o 443/2009 12 artiklassa tarkoitetuksi innovatiiviseksi teknologiaksi, mikäli seuraavat edellytykset täyttyvät:
   
               a)
            
            
               innovatiivinen teknologia on asennettuna sellaisten BMW:n M1-luokan ajoneuvojen, joissa on tavanomainen voimalinja, automaattivaihteistoon, johon on asennettu pääajotilassa automaattisesti päälle kytkeytyvä BMW:n tyhjäkäyntirullaustoiminto; tämä on ajotila, joka valikoituu aina, kun ajoneuvo käynnistetään, riippumatta siitä, mikä toimintatila oli valittuna, kun ajoneuvo aiemmin sammutettiin; kuljettaja ei pääajotilassa voi kytkeä BMW:n tyhjäkäyntirullaustoimintoa pois päältä eikä sitä voida kytkeä pois päältä ulkoisilla toimilla;
            
         
               b)
            
            
               BMW:n tyhjäkäyntirullaustoiminto pysyy päälle kytkettynä vähintään siihen asti, kun nopeus on 40 km/h;
            
         
               c)
            
            
               liitteessä tarkoitettua testiä varten ajoneuvoissa, joissa on valmius rullata niin kauan, että nopeus on alle 40 km/h, BMW:n tyhjäkäyntirullaustoiminto on kytkettävä pois päältä, kun nopeus on 40 km/h.
            
         2 artikla
   Hakemus hiilidioksidipäästövähennysten sertifiointia varten
   Valmistaja BMW AG voi tähän päätökseen viittaamalla hakea hiilidioksidipäästövähennysten sertifiointia BMW:n tyhjäkäyntirullaustoiminnolle.
   Sertifiointia koskevaan hakemukseen on liitettävä todentamiskertomus, jonka laatii riippumaton ja sertifioitu elin ja jossa todistetaan, että tyhjäkäyntirullaustoiminnolla varustettu ajoneuvo täyttää 1 artiklassa vahvistetut edellytykset ja täytäntöönpanoasetuksen (EU) N:o 725/2011 9 artiklassa määritetyn hiilidioksidipäästövähennysten kynnysarvon, joka on 1 g CO2/km.
   3 artikla
   Hiilidioksidipäästövähennysten sertifiointi
   Edellä 1 artiklassa tarkoitetun BMW:n tyhjäkäyntirullaustoiminnon käytön ansiosta saavutetut hiilidioksidipäästövähennykset on määritettävä liitteessä vahvistetuilla menetelmillä.
   4 artikla
   Ekoinnovaatiokoodi
   Kun tähän päätökseen viitataan täytäntöönpanoasetuksen (EU) N:o 725/2011 11 artiklan 1 kohdan mukaisesti, tyyppihyväksyntäasiakirjaan merkitään ekoinnovaatiokoodi ”23”.
   5 artikla
   Voimaantulo
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 28 päivänä heinäkuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 140, 5.6.2009, s. 1.
   
      (2)  EUVL L 194, 26.7.2011, s. 19.
   
      (3)  https://circabc.europa.eu/w/browse/f3927eae-29f8-4950-b3b3-d2e700598b52
   
      (4)  Komission täytäntöönpanopäätös (EU) 2015/1132, annettu 10 päivänä heinäkuuta 2015, Porsche AG:n rullaustoiminnon hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla (EUVL L 184, 11.7.2015, s. 22).
   
      (5)  Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (puitedirektiivi) (EUVL L 263, 9.10.2007, s. 1).
   
      LIITE
      
         Menetelmä BMW:n tyhjäkäyntirullaustoiminnolla saavutettavien hiilidioksidipäästövähennysten määrittämiseksi
      
      1.   JOHDANTO
      Jotta voidaan määrittää hiilidioksidipäästövähennys, joka voidaan saada aikaan käyttämällä BMW:n tyhjäkäyntirullaustoimintoa, on tarpeen vahvistaa seuraavat tekijät:
      
                  1)
               
               
                  testiajoneuvot;
               
            
                  2)
               
               
                  testimenettely, jota noudatetaan ekoinnovatiivisen ajoneuvon hiilidioksidipäästöjen määrittämiseksi muunnetuissa testiolosuhteissa;
               
            
                  3)
               
               
                  testimenettely, jota noudatetaan verrokkiajoneuvon hiilidioksidipäästöjen määrittämiseksi tyyppihyväksynnän kuumakäynnistysolosuhteissa;
               
            
                  4)
               
               
                  hiilidioksidipäästövähennyksen laskeminen;
               
            
                  5)
               
               
                  tilastomarginaalin laskeminen.
               
            2.   SYMBOLIT, PARAMETRIT JA YKSIKÖT
      
         Latinalaiset symbolit
      
      
                  
                     
               
               
                  –
               
               
                  Hiilidioksidivähennys [g CO2/km];
               
            
                  CO2
                  
               
               
                  –
               
               
                  Hiilidioksidi;
               
            
                  c
               
               
                  –
               
               
                  Muuntokerroin;
               
            
                  BMC
                  
               
               
                  –
               
               
                  Verrokkiajoneuvon hiilidioksidipäästöjen aritmeettinen keskiarvo muunnetuissa testiolosuhteissa [gCO2/km];
               
            
                  EMC
                  
               
               
                  –
               
               
                  Ekoinnovaatioteknologiaa käyttävän ajoneuvon hiilidioksidipäästöjen aritmeettinen keskiarvo muunnetuissa testiolosuhteissa [gCO2/km];
               
            
                  
                     
               
               
                  –
               
               
                  Verrokkiajoneuvon hiilidioksidipäästöjen aritmeettinen keskiarvo tyyppihyväksynnän kuumakäynnistysolosuhteissa [gCO2/km];
               
            
                  BTA
                  
               
               
                  –
               
               
                  Verrokkiajoneuvon hiilidioksidipäästöjen aritmeettinen keskiarvo tyyppihyväksynnän olosuhteissa [gCO2/km];
               
            
                  ETA
                  
               
               
                  –
               
               
                  Ekoinnovaatioteknologiaa käyttävän ajoneuvon hiilidioksidipäästöjen aritmeettinen keskiarvo tyyppihyväksynnän olosuhteissa [gCO2/km];
               
            
                  RCDRW
                  
               
               
                  –
               
               
                  Suhteellinen rullausmatka todellisissa ajo-olosuhteissa [%];
               
            
                  RCDmNEDC
                  
               
               
                  –
               
               
                  Suhteellinen rullausmatka muunnetuissa ajo-olosuhteissa [%];
               
            
                  UF
               
               
                  –
               
               
                  Rullausteknologian käyttötekijä, joka BMW:n tyhjäkäyttörullausteknologian osalta on 0,62. Tämä arvo on edustava ainoastaan BMW-autokannan osalta;
               
            
                  
                     
               
               
                  –
               
               
                  Päästöjen kokonaisvähennyksen tilastomarginaali [g CO2/km];
               
            
                  
                     
               
               
                  –
               
               
                  Verrokkiajoneuvon hiilidioksidipäästöjen aritmeettisen keskiarvon standardipoikkeama tyyppihyväksynnän kuumakäynnistysolosuhteissa [gCO2/km];
               
            
                  
                     
               
               
                  –
               
               
                  Ekoinnovatiivisen ajoneuvon hiilidioksidipäästöjen aritmeettisen keskiarvon standardipoikkeama muunnetuissa testiolosuhteissa [gCO2/km];
               
            
                  sUF
                  
               
               
                  –
               
               
                  Käyttötekijän aritmeettisen keskiarvon standardipoikkeama.
               
            
         Alaindeksit
      
      
                  RW
               
               
                  –
               
               
                  Todelliset olosuhteet
               
            
                  TA
               
               
                  –
               
               
                  Tyyppihyväksyntäolosuhteet
               
            
                  B
               
               
                  –
               
               
                  Vertailutaso
               
            3.   TESTIAJONEUVOT
      Testiajoneuvojen on täytettävä seuraavat vaatimukset:
      
                  a)
               
               
                  ekoinnovatiivinen ajoneuvo: ajoneuvo, johon on asennettu innovatiivinen teknologia, joka on päällekytkettynä pääajotilassa 1 artiklan a alakohdassa määritellyllä tavalla;
               
            
                  b)
               
               
                  verrokkiajoneuvo: ajoneuvo, jossa innovatiivinen teknologia on kytketty pois päältä tai johon sitä ei ole asennettu tai jossa se ei ole saatavilla pääajotilassa. Jos teknologiaa ei voi kytkeä pois päältä, olisi varmistettava, ettei BMW:n tyhjäkäyntirullaustoiminto ole toiminnassa dynamometritestimenettelyn aikana.
               
            4.   EKOINNOVATIIVISEN AJONEUVON HIILIDIOKSIDIPÄÄSTÖJEN MÄÄRITTÄMINEN MUUNNETUISSA TESTIOLOSUHTEISSA [EMC];
      Ekoinnovatiivisten ajoneuvojen hiilidioksidipäästöt ja polttoaineenkulutus on mitattava Yhdistyneiden kansakuntien Euroopan talouskomission säännön nro 101 liitteen 6 mukaisesti (Ainoastaan polttomoottoria käyttävien ajoneuvojen hiilidioksidipäästöjen ja polttoaineenkulutuksen mittausmenetelmä). Muunnetaan seuraavat menettelyt ja testiolosuhteet:
      4.1   Ajoneuvon esikäsittely
      
      Voimalinjan kuumakäynnistysolosuhteiden saavuttamiseksi on suoritettava yksi tai useampi täydellinen NEDC-esikäsittelytesti.
      4.2   Ajovastuksen määrittely dynamometrillä
      
      Dynamometrillä suoritetaan ajovastuksen määrittely yksirullaisella dynamometrillä seuraavasti:
      
                  a)
               
               
                  ajoneuvon lämpötila nostetaan toimintalämpötilaan 4.1 kohdassa tarkoitettua esikäsittelymenettelyä noudattaen;
               
            
                  b)
               
               
                  ajovastus määritetään dynanometrillä UN/ECE-säännössä nro 83 (1) määriteltyjen vakioitujen toimintaohjeiden mukaisesti.
               
            4.3   Vapaan rullauksen käyrän määrittely
      
      Vapaan rullauksen käyrä määritellään rullaustilassa yksirullaisella dynamometrillä seuraavien pakollisten vaiheiden mukaisesti:
      
                  a)
               
               
                  ajoneuvon lämpötila nostetaan toimintalämpötilaan noudattaen 4.1 kohdassa tarkoitettua esikäsittelymenettelyä;
               
            
                  b)
               
               
                  vapaata rullausta rullaustilassa lähtönopeudesta, joka on vähintään 120 km/h, joko pysähtymiseen tai alhaisimpaan rullausnopeuteen saakka.
               
            4.4   Muunnetun NEDC-profiilin luominen (mNEDC)
      
      mNEDC:n nopeusprofiili luodaan seuraavasti:
      4.4.1   Oletukset
      
      
                  a)
               
               
                  Testisarja koostuu neljän perusosan kaupunkiajosyklistä ja yhdestä maantieajosyklistä;
               
            
                  b)
               
               
                  kaikki kiihdytysalueet ovat identtisiä NEDC-profiilin kanssa;
               
            
                  c)
               
               
                  kaikki vakionopeustasot ovat identtisiä NEDC-profiilin kanssa;
               
            
                  d)
               
               
                  hidastusarvot silloin, kun BMW:n tyhjäkäyntirullaustoiminto on kytketty pois päältä, ovat samat kuin NEDC-profiilissa;
               
            
                  e)
               
               
                  nopeus- ja aikatoleranssit ovat UN/ECE:n säännön nro 101 liitteessä 7 olevan 1.4 kohdan mukaiset.
               
            4.4.2   Rajoitukset
      
      
                  a)
               
               
                  Poikkeaminen NEDC-profiilista on minimoitava ja kokonaismatkan on oltava NEDC:ssä määritettyjen toleranssien rajoissa;
               
            
                  b)
               
               
                  matkan pituuden on kunkin mNEDC-profiilin hidastusvaiheen lopussa oltava sama kuin matkan pituus kunkin NEDC-profiilin hidastusvaiheen lopussa;
               
            
                  c)
               
               
                  kaikkien kiihdytysvaiheiden, vakionopeusvaiheiden ja hidastusvaiheiden aikana on sovellettava NEDC:n vakiotoleransseja;
               
            
                  d)
               
               
                  rullausvaiheiden aikana sisäisen polttomoottorin on oltava poissa käytöstä eikä ajoneuvon nopeuden liikeradan aktiivinen korjaaminen ole sallittua.
               
            4.4.3   Järjestelmärajat
      
      
                  a)
               
               
                  Rullauksen alanopeusraja:
                  Rullaustila on poistettava käytöstä painamalla jarrupoljinta, kun rullausvauhti on 40 km/h. Tässä vaiheessa vapaan rullauksen käyrässä seuraa hidastusramppi, kuten NEDC-profiilissa (vmin kuviossa 1) kuvataan;
               
            
                  b)
               
               
                  Vähimmäispysähtymisaika:
                  Vähimmäisaika rullaushidastuksesta pysähtymiseen tai vakionopeusvaiheeseen on kaksi sekuntia ( kuviossa 1);
               
            
                  c)
               
               
                  Vakionopeusvaiheiden vähimmäisaika:
                  Vakionopeusvaiheiden vähimmäisaika kiihdytyksen tai rullaushidastuksen jälkeen on kaksi sekuntia ( kuviossa 1). Teknisistä syistä tätä arvoa voidaan nostaa.
                  
                     Kuvio 1
                  
                  
                     Rullaustilan NEDC-profiili järjestelmärajoilla
                  
                  
                     
               
            4.5   Testien määrä
      
      Täydellinen testimenettely testipenkillä on toistettava vähintään kolme kertaa. On laskettava ekoinnovatiivisen ajoneuvon hiilidioksidipäästöjen aritmeettinen keskiarvo (EMC) sekä vastaava aritmeettisen keskiarvon standardipoikkeama ().5.   VERROKKIAJONEUVON HIILIDIOKSIDIPÄÄSTÖJEN MÄÄRITTÄMINEN TYYPPIHYVÄKSYNNÄN KUUMAKÄYNNISTYSOLOSUHTEISSA [
         ];Verrokkiajoneuvojen hiilidioksidipäästöt ja polttoainekulutus on mitattava UN/ECE:n säännön nro 101 liitteen 6 mukaisesti (Ainoastaan polttomoottoria käyttävien ajoneuvojen hiilidioksidipäästöjen ja polttoaineenkulutuksen mittausmenetelmä). Muunnetaan seuraavat menettelyt ja testiolosuhteet:
      5.1   Ajoneuvon esikäsittely
      
      Voimalinjan kuumakäynnistysolosuhteiden saavuttamiseksi on suoritettava yksi tai useampi täydellinen NEDC-esikäsittelytesti.
      5.2   Testien määrä
      
      Täydellinen testimenettely tyyppihyväksynnän kuumakäynnistysolosuhteissa testipenkillä on toistettava vähintään kolme kertaa. On laskettava verrokkiajoneuvon hiilidioksidipäästöjen aritmeettinen keskiarvo () sekä vastaava aritmeettisen keskiarvon standardipoikkeama ().
      6.   HIILIDIOKSIDIPÄÄSTÖVÄHENNYKSEN LASKEMINEN
      Innovatiivisesta teknologiasta saatavan hiilidioksidipäästövähennyksen laskemisessa on käytettävä seuraavaa kaavaa:
      
         Kaava 1:
      
      
         
      jossa
      
                  
                     
               
               
                  :
               
               
                  Hiilidioksidivähennys [gCO2/km];
               
            
                  BMC
                  
               
               
                  :
               
               
                  Verrokkiajoneuvon hiilidioksidipäästöjen aritmeettinen keskiarvo muunnetuissa testiolosuhteissa [gCO2/km];
               
            
                  EMC
                  
               
               
                  :
               
               
                  Ekoinnovaatioteknologiaa käyttävän ajoneuvon hiilidioksidipäästöjen aritmeettinen keskiarvo muunnetuissa testiolosuhteissa [gCO2/km];
               
            
                  BTA
                  
               
               
                  :
               
               
                  Verrokkiajoneuvon hiilidioksidipäästöjen aritmeettinen keskiarvo tyyppihyväksynnän olosuhteissa [gCO2/km];
               
            
                  ETA
                  
               
               
                  :
               
               
                  Ekoinnovaatioteknologiaa käyttävän ajoneuvon hiilidioksidipäästöjen aritmeettinen keskiarvo tyyppihyväksynnän olosuhteissa [gCO2/km];
               
            
                  UF
               
               
                  :
               
               
                  BMW:n tyhjäkäyttörullaustoiminnon käyttötekijä 0,62.
               
            Jos osoitetaan, ettei innovatiivinen teknologia ole kytkettynä päälle tyyppihyväksyntäolosuhteissa, kaavaa 1 voidaan yksinkertaistaa seuraavasti:
      
         Kaava 2:
      
      
         
      BMC:n määrittämiseksi samoissa muunnetuissa testiolosuhteissa on seuraavaksi testattava ajoneuvo, jossa ei ole BMW:n tyhjäkäyntirullaustoimintoa.
      Oletuksena on, että verrokkiajoneuvo pystyy suorittamaan vierinkäyrän (viiva 2′ kaaviossa 2) ilman, että moottori kytketään irti pyöristä, joskin tehottomammin kuin ajoneuvo, johon on asennettu BMW:n tyhjäkäyntirullaustoiminto (joka siis pystyy kytkemään moottorin irti pyöristä).
      
         Kaavio 2
      
      
         Verrokkiajoneuvon vierinkäyrä
      
      
         
      Kuva 2 osoittaa, ettei verrokkiajoneuvo käytä tyyppihyväksyntäolosuhteiden (3) ja muunnettujen testiolosuhteiden (2′ + 3′) hidastusvaiheiden aikana polttoainetta (moottori pois päältä).
      Verrokkiajoneuvon hiilidioksidipäästöjen määrittämiseksi muunnetuissa olosuhteissa (BMC) nämä päästöt on laskettava verrokkiajoneuvolle tyyppihyväksynnän kuumakäynnistysolosuhteissa määritettyjen hiilidioksidipäästöjen perusteella käyttäen muuntoparametriä (c-tekijä), jonka avulla otetaan huomioon muunnettujen olosuhteiden vaikutus seuraavan kaavan 3 mukaisesti:
      
         Kaava 3:
      
      
         
      Tämän seurauksena kaavasta 2 tulee:
      
         Kaava 4:
      
      
         
      jossa
      
                  c
               
               
                  :
               
               
                  Muuntoparametri, joka on 0,960;
               
            
                  
                     
               
               
                  :
               
               
                  Verrokkiajoneuvon hiilidioksidipäästöjen aritmeettinen keskiarvo tyyppihyväksynnän kuumakäynnistysolosuhteissa [gCO2/km];
               
            
                  EMC
                  
               
               
                  :
               
               
                  Ekoinnovatiivisen ajoneuvon hiilidioksidipäästöjen aritmeettinen keskiarvo muunnetuissa testiolosuhteissa [gCO2/km];
               
            
                  UF
               
               
                  :
               
               
                  BMW:n rullausteknologian käyttötekijä, joka on 0,62. Tämä arvo on edustava ainoastaan BMW-autokannan osalta.
               
            7.   TILASTOMARGINAALIN LASKEMINEN
      Testimenetelmän tulosten tilastomarginaali on ilmaistava määrällisenä. Hiilidioksidipäästöjen kokonaisvähennyksen tilastomarginaali saa olla enintään 0,5 g CO2/km, mikä on ilmaistu seuraavasti kaavassa 5:
      
         Kaava 5:
      
      
         
      jossa
      
                  
                     
               
               
                  :
               
               
                  Päästöjen kokonaisvähennyksen tilastomarginaali [g CO2/km].
               
            Tilastomarginaali lasketaan kaavan 6 mukaan seuraavasti:
      
         Kaava 6
      
      
         
      jossa
      
                  
                     
               
               
                  :
               
               
                  Päästöjen kokonaisvähennyksen tilastomarginaali [g CO2/km];
               
            
                  c
               
               
                  :
               
               
                  Muuntoparametri, joka on 0,960;
               
            
                  
                     
               
               
                  :
               
               
                  Verrokkiajoneuvon hiilidioksidipäästöjen aritmeettinen keskiarvo tyyppihyväksynnän kuumakäynnistysolosuhteissa [gCO2/km];
               
            
                  
                     
               
               
                  :
               
               
                  Verrokkiajoneuvon hiilidioksidipäästöjen aritmeettisen keskiarvon standardipoikkeama muunnetuissa testiolosuhteissa [gCO2/km];
               
            
                  EMC
                  
               
               
                  :
               
               
                  Ekoinnovatiivisen ajoneuvon hiilidioksidipäästöjen aritmeettinen keskiarvo muunnetuissa testiolosuhteissa [gCO2/km];
               
            
                  
                     
               
               
                  :
               
               
                  Ekoinnovatiivisen ajoneuvon hiilidioksidipäästöjen aritmeettisen keskiarvon standardipoikkeama muunnetuissa testiolosuhteissa [gCO2/km];
               
            
                  UF
               
               
                  :
               
               
                  BMW:n tyhjäkäyttörullaustoiminnon käyttötekijä, joka on 0,62. Tämä arvo on edustava ainoastaan BMW-autokannan osalta;
               
            
                  sUF
                  
               
               
                  :
               
               
                  Käyttötekijän aritmeettisen keskiarvon standardipoikkeama, joka on 0,019. Tämä arvo on edustava ainoastaan BMW-autokannan osalta.
               
            8.   SEN OSOITTAMINEN, ETTÄ VÄHIMMÄISKYNNYSARVO 1 G CO2/KM YLITETÄÄN TILASTOLLISESTI MERKITTÄVÄLLÄ TAVALLA
      Sen osoittamiseen, että kynnysarvo 1 g CO2/km ylittyy tilastollisesti merkittävällä tavalla, on käytettävä seuraavaa kaavaa:
      
         Kaava 7
      
      
         
      Jossa
      
                  MT
               
               
                  :
               
               
                  Vähimmäiskynnysarvo (g CO2/km);
               
            
                  
                     
               
               
                  :
               
               
                  Hiilidioksidivähennys [g CO2/km];
               
            
                  
                     
               
               
                  :
               
               
                  Päästöjen kokonaisvähennyksen tilastomarginaali [g CO2/km].
               
            Jos kaavalla 4 saatava hiilidioksidipäästöjen vähennys on pienempi kuin täytäntöönpanoasetuksen (EU) N:o 725/2011 9 artiklan 1 kohdassa määritetty kynnysarvo, sovelletaan mainitun asetuksen 11 artiklan 2 kohdan toisen alakohdan säännöksiä.
      
         (1)  Yhdistyneiden kansakuntien Euroopan talouskomission (UN/ECE) sääntö nro 83 – Yhdenmukaiset vaatimukset, jotka koskevat ajoneuvojen hyväksyntää epäpuhtauspäästöjen osalta moottorin polttoainevaatimusten mukaan (EUVL L 42, 15.2.2012, s. 1).